Túrakód: V006\_03 / Táv.: 7,4 / Frissítve: 2018-03-06

Túranév: Szentes térsége / 34-es homokpad

Leírás:

7,4 km-es vízi kirándulás során a környék csendesebb irányába evezünk.

Kettő homokpadon is kiszállhatunk, és közben a Sziget partszakaszi területei mellett evezünk.

Kiindulási pontunk a St. Jupát SE. Vízitelepe mellett található komplejáró *(237,8 fkm)*, *(up.: 000iep)*.

Innen lefelé induljunk.
*(A track, csupán a túraútvonal műholdképen történő, valamint a fordulópont terepen történő könnyebb beazonosításának célját szolgálja, nem feszesen követendő nyomvonal.)*

Folyásirányban történő haladásunknál célszerű a sodorvonal közelében, felfelé parthoz közelebb haladnunk.

A kanyar alatt pillantjuk meg az egyik homokpadot *(237 fkm)*, melyet inkább felfelé jövet célszerű birtokba vennünk, hisz még most indultunk. Ezen a szakaszon nyugodtabb és természethez közelebb evezgethetünk, mint ha felfelé indultunk volna. Az egyenesben a 235 fkm alatt/felett sorakoznak az ún. szigeti hobbikertek, itt mólok is találhatóak. Ha utunk során ki szeretnénk próbálni a „csorgás” nyújtotta érzést ne várakozzunk sokáig vele, hisz rövidesen elérkezünk kirándulásunk célállomására a 234 fkm-nél *(b. part)* található homokszegélyre *(úp.: 001ford)*.
A parton rövid pihenőt is tarthatunk, hisz visszafelé a sodrással is meg kell küzdenünk.

Hajóba szállván ragadjuk meg evezőnket és váltsunk sportosabbra, mint lefelé jövet. *(Amennyiben úgy érezzük, hogy rövid a tervezett túra, ne itt döntsünk plusz kilométerek vállalásáról! Térjünk vissza kiindulási pontunkra és felfelé evezéssel egészítsük ki a programot, ha még mindig mozgáshiányosak vagyunk.)*

Elérve a 237 fkm-nél húzódó homokpadot áljuk meg, szálljuk ki.
A partszakasz alsó részét válasszuk, a kialakult strandolási szokásokhoz történő alkalmazkodás érdekében!

A fent elterülő ártéri erdőben *(csekély vízhozamú)* ártézi kutat is találunk *(úp.: 003viz)*, melyet az utat követve érünk el, a télikörtefák tövében.

Ismét vízre szállva, evezzünk vissza kiindulási pontunkra.

Feldolgozták: Vukovich Sándor (Vuki), 

*Tapasztalataidat, élményeidet őrömmel fogadjuk!
(Fotó és videó anyagokat is várunk.)*